
Az ókori egyiptomi és római kori Ízisz kultusz összehasonlítása

A dolgozatomban, amely az ókori világ egyik legikonikusabb istennőjével foglalkozik, a vizsgálódás két területre összpontosul. Időrendben haladva először az egyiptomi, majd a római Ízisz-kultusz sajátosságaival foglalkozom, bemutatva többek között röviden a kort és a vallásokhoz való viszonyulást, valamint egy-egy mű felhasználásával – Plutarkhosz: Iszisz és Oszirisz és Apuleius: Aranyszamár – az Ozirisz mítoszt, illetve a beavatás szerepét vizsgálom meg tüzetesebben a hitéleti elemek mellett.
Felvázolva mindkét irányzat egyéni jegyeit, dolgozatom végén különböző szempontok szerint összefoglalom azokat, amiket megőriztek az idők folyamán és azokat, amelyek változtak. Rövid részt szentelek közben a pannóniai Ízisz-kultusznak és a misztérium továbbélésének.



